rejauldu/bengali-wikipedia huggingface dataset:
কর্মবিমুখতা বা কর্মে অনিহা হল শারিরীক সামর্থ্য থাকা সত্ত্বেও কর্মোদ্যমী না হওয়ার ইচ্ছা বা কাজ না করে অলস ও বেকার বসে থাকা। অন্ধত্ব, বধিরতা বা অন্য কোন প্রতিবন্ধকতার কারণে কোন ব্যক্তির কর্ম সম্পাদনে অক্ষমতা কর্মবিমুখতার মধ্যে পড়ে না। এটা বরং ব্যক্তির যোগ্যতা ও সামর্থ্য থাকা সত্ত্বেও এবং সম্পাদনযোগ্য কর্মের যথেষ্ট প্রাচুর্য থাকা সত্ত্বেও অলস ও কর্মহীন হয়ে পড়ে থাকাকে বোঝায়। অবসাদ, বিরহ, বিচ্ছেদ, আশঙ্কা, মানসিক আঘাত সহ বিভিন্ন কারণে এমনকি ব্যক্তির স্বেচ্ছায় এই পরিস্থিতির উদ্ভব হতে পারে।   ধর্মীয় দৃষ্টিকোণ  ধর্মগুলোতে কর্মবিমুখতাকে নিরুৎসাহিত করা হয়েছে এবং একে মানবজীবনে অভিশাপরূপে চিহ্নিত করা হয়েছে। সূরা আল-জুমুআর ১০ নং আয়াতে আল্লাহ বলেন,  فإذا قضيت الصلوة فانتشروا في الارض وابتغوا من فضل الله  অর্থ : “অতঃপর সালাত সমাপ্ত হলে তোমরা পৃথিবীতে ছড়িয়ে পড় এবং আল্লাহর অনুগ্রহ সন্ধান কর।”  হাদিসে জীবিকা অর্জনের জন্য কাজকেও ফরজ ঘোষণা করা হয়েছে। মহানবি (স.) বলেছেন,  طلب كسب الحلال قريضة بعد الفريضة  অর্থ: “হালাল উপায়ে জীবিকা অন্বেষণ করা ফরজের পর আরও একটি ফরজ কাজ" । (বায়হাকি) রাসুলুল্লাহ (স.) বলেছেন, “নিজ হাতে উপার্জিত খাদ্যের চেয়ে উত্তম খাদ্য কেউ কোনোদিন খায়নি।” (বুখারি)   তথ্যসূত্র   বিষয়শ্রেণী:মানসিক স্বাস্থ্য বিষয়শ্রেণী:চাকরি
অবগ্রহ বাংলা বর্ণমালার একটি বিশেষ বর্ণ বা চিহ্ন যা "ঽ" দ্বারা প্রকাশ করা হয়। সংস্কৃতে "অ" স্বরের বিলোপ চিহ্নিত করার জন্য ব্যবহৃত হতো, যেমন "শিবোঽহম্" (শিব+অহম) অর্থাৎ "আমি শিব"।  ব্যবহার  বর্তমানে এই চিহ্ন আহ্বান বা চিৎকারের সুরে স্বরবর্ণের শব্দ দীর্ঘ করার জন্য ব্যবহৃত হয়।   বৈশিষ্ট্য  অবগ্রহ চিহ্নটি দেখতে অর্ধেক মাত্রা-ওয়ালা "হ" মত। তবে এর উৎস সংস্কৃত ভাষা ও ব্রাহ্মী লিপি থেকে তাই এ চিহ্ন ইংরেজি "এস" ()-এর মত দেবনাগরী "ऽ" হিসেবেই বেশি পরিচিত।   উদাহরণ   উদাহরণ ১: শুনঽঽঽ (এইখানে "ন"-র পূর্বনির্ধারিত সহজাত স্বর "অ" দীর্ঘ করা হচ্ছে)  উদাহরণ ২: কিঽঽঽ? (এইখানে "ক" এর সাথে যুক্ত স্বর "ই" দীর্ঘ করা হচ্ছে)  কম্পিউটিং কোড    তথ্যসূত্র   বিষয়শ্রেণী:বাংলা বর্ণমালা
শিল্পকর্ম চিত্র তথ্য শিরোনাম  শিল্পী  বছর  সৃষ্টির স্থান  ধরন  উচ্চতা  প্রস্থ  গভীরতা  একক  শহর  জাদুঘর/গ্যালারি  উৎস  অনুমতি  অন্যান্য টীকা সংক্ষিপ্ত শব্দবিন্যাস বর্ণনা <nowiki> {{Image information art| |title = Title of the work |artist = Artist who created it |year = Year of production |creationLocation = Location where the work was created |type = Technique used |height = Height |width = Width |depth = Depth |units = Units of measurement |city = City of current location |museum = Museum/gallery/venue of (current) location |source = Where the image was found (URL + name, usually) |permission = Notes about permission to use the image. This does NOT replace the need for a license tag or fair use statement. |other = Other notes about the image or artwork |other_versions = (optional variable, can be left out) }} </nowiki>  See also
থানে (,  ঠাণে) ভারতের মহারাষ্ট্র রাজ্যের থানে জেলার একটি শহর ও পৌর কর্পোরেশনাধীন এলাকা।   ভৌগোলিক উপাত্ত  থাম্ব|থানে জেলা: আকর্ষণীয় স্থান সমূহ (১৮৯৬) শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৯ মিটার (২৯ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে থানে শহরের জনসংখ্যা হল ১,২৬১,৫১৭ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে থানে এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।  পরিবহন  এশিয়ার সর্ব প্রথম যাত্রীবাহী ট্রেন বোরি বান্দার থেকে থানে স্টেশন পর্যন্ত ছিল। থানে মূলত রেলওয়ে মাধ্যমে মুম্বই শহর ও দেশের অন্যান্য শহরের সাথে যুক্ত। মুম্বই থেকে কলকাতা, ভুবনেশ্বর, হায়দ্রাবাদ, চেন্নাই, বেঙ্গালুরু, ত্রিবান্দম ও গোয়াগামী সব ট্রেন এই স্টেশন ছুঁয়ে যায়। মুম্বই ট্রান্স-হারবার লাইন থানে থেকে শুরু হয়ে ভাসি/নেরুল পর্যন্ত বিস্তৃত। সম্প্রতি এখানে মেট্রো সম্প্রসারণের প্রকল্প শুরু করা হয়েছে।   তথ্যসূত্র   বিষয়শ্রেণী:মহারাষ্ট্রের নগর
উত্তরডাঙা ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার সোনারপুর থানার অন্তর্গত একটি প্রত্নস্থল।   প্রত্নসামগ্রী  উত্তরডাঙা গ্রামের ভদ্রকালী মন্দিরে কালোপাথরের একটি দ্বারবাজু ও বর্গাকৃতি একটি বিগ্রহ বেদিকা রাখা রয়েছে যা মন্দিরের পাশের একটি পুকুর খননের সময় আবিষ্কৃত হয়। এই প্রত্নসামগ্রীগুলি কোন প্রাচীন মন্দিরের অংশ বলে অনুমিত হয়। মন্দিরের আড়াই ফুট উচ্চ নিমকাঠে তৈরী দ্বিভূজা কালীমূর্তিটিও প্রাচীন।সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫   তথ্যসূত্র   বিষয়শ্রেণী:দক্ষিণ চব্বিশ পরগনা জেলার প্রত্নস্থল
এই উইকিপিডিয়া/উইকিমিডিয়া সম্মিলনটি হল উইকিপিডিয়ান/উইকিমিডিয়ানদের (অবদানকারী ও ব্যবহারকারী) একটি মিলনসভা। সভার উদ্দেশ্য উইকিপিডিয়ার দশম প্রতিষ্ঠাবার্ষিকী উদযাপন এবং উইকিপিডিয়া ও উইকিমিডিয়া সংক্রান্ত আলোচনা, অভিজ্ঞতা বিনিময় ও প্রচার।  প্রাক-সম্মিলন আলোচনা চলতে পারে উইকিপিডিয়া_আলাপ:সম্মিলন/কলকাতা ৪ পৃষ্ঠায়।   স্থান-কাল  right|250px|thumb|দিক নির্দেশনা - বড়ো আকারে দেখার জন্য ক্লিক করুন তারিখ: : শনিবার, ১৫ জানুয়ারি, ২০১১  বিকেল সাড়ে চারটে (ভারতীয় সময়)   স্থান:: সিগাল আর্ট অ্যান্ড মিডিয়া রিসোর্স সেন্টার ৩৬ সি, শ্যামাপ্রসাদ মুখার্জি রোড, ভবানীপুর  কলকাতা ৭০০০২৫ পশ্চিমবঙ্গ, ভারত দূরভাষ: ২৪৫৫৬৯৪২/৪৩   নিকটবর্তী মেট্রো স্টেশন: যতীন দাস পার্ক (ভারতী ও বিজলি সিনেমা হলের মাঝের গলিতে)   আলোচ্য বিষয়সূচি প্রাক-সম্মিলন কর্মসূচি  বাংলা উইকিপিডিয়া সম্মিলন  প্রধান সম্মিলন কর্মসূচি উইকিপিডিয়া সম্পর্কে যে দশটি কথা আপনি হয়ত জানেন না বিশাখা দত্ত, তথ্যচিত্র নির্মাতা ও উইকিমিডিয়া ফাউন্ডেশন অছিপরিষদের সদস্য।   বিশ্বের ষষ্ঠ সর্বাধিক কথিত ভাষাটিকে জানুন: বাংলা উইকিপিডিয়া জয়ন্ত নাথ, প্রশাসক ও সম্পাদক, বাংলা উইকিপিডিয়া  ক্রাউডসোর্সিং ১০১: শিক্ষায় উইকিপিডিয়ার ভূমিকা ও উইকিপিডিয়ায় শিক্ষার ভূমিকা  রিমি চট্টোপাধ্যায়, ঔপন্যাসিক, শিক্ষাবিদ ও সম্পাদক, ইংরেজি উইকিপিডিয়া  মুক্ত আলোচনা সকলের সঙ্গে বার্তালাপ  যোগাযোগ. : ৯৮৩৬২৯৪৪৩৮ (জয়ন্ত নাথ)/ ৯৮৩০০২০৯৭১ (ইন্দ্রনীল দাশগুপ্ত)  ঘোষণা  http://www.facebook.com/#!/event.php?eid=123394791059534 সম্মিলন-পরবর্তী প্রতিবেদন/ব্লগ/সংবাদ   টুইটার/আইডেন্টিকা/স্ট্যাটাসনেট  Hashtag:  #WPMKK2  মিডিয়া প্রতিবেদন (মিডিয়া প্রতিবেদনের তালিকা এখানে দিন)  চিত্রশালা কমনসে ছবি তুলে এখানে লিঙ্ক দিন :Commons:Category:Kolkata Meetup W10  বিষয়শ্রেণী:উইকিপিডিয়া সম্মিলন কলকাতা
পায়রাচালি (বৈজ্ঞানিক নাম: Catopsilia pomona (Fabricius)) এক প্রজাতির প্রজাপতি, যার মূল শরীরটা এবং ডানাগুলি একঢালা হাল্কা বর্ণের। অবশ্য রঙের বিভিন্নতা দেখা যায়; যেমন সাদা, হাল্কা সবুজ, পীতাভ সাদা থেকে ফিকে হলুদও হতে পারে। এরা ‌‍’পিয়েরিডি’ পরিবারের সদস্য।  thumb|পায়রাচালির চিত্র   আকার  প্রসারিত অবস্থায় এই প্রজাপতির ডানার আকার ৫৫-৮০মিলি মিটার দৈর্ঘ্যের হয়।  উপপ্রজাতি  ভারতে প্রাপ্ত পায়রাচালি এর উপপ্রজাতি হল-   Catopsilia pomona pomona Fabricius, 1775 – Oriental Lemon Emigrant   বিস্তার  মরুভূমি ও উষ্ণ মরুপ্রায় অঞ্চল ছাড়া ভারতের প্রায় সর্বত্র এদের দেখা যায়। সমগ্র দক্ষিণ ও  দক্ষিণ-পূর্ব এশিয়া এবং অস্ট্রেলিয়া পর্যন্ত এদের পরিধি। thumb|left|পায়রাচালির দল আর্দ্র মাটিতে বসে জলপান করছে (Mudpudding)  বর্ণনা  এই প্রজাপতিরা অত্যন্ত চঞ্চল প্রকৃতির। মাটির চার ফুট থেকে দশ-বারো ফুট উচ্চতা দিয়ে উড়ে বেড়ায়।Bingham, C. T. 1907. Fauna of British India. Butterflies. Volume 2 এদের গতি কম এবং অনিশ্চিত ভঙ্গিতে ওড়ে। সামনের ডানার ওপর-পিঠের শীর্ষে কালো দাগ দেখা যায়, স্ত্রী ও পুরুষ উভয়ের তবে স্ত্রীদের ক্ষেত্রে কালো দাগটা বেশি চওড়া। নিচের দিকে স্ত্রী-পুরুষ কারোর কোনো ডানাতে দাগ নেই।   বৈশিষ্ট্য   ডিম  এদের ডিম সাদা বর্নের এবং লম্বা পুলির মত আকৃতির হয় যার  মাথার দিকটা ছুঁচালো, দেখতে অনেকটা মিহি চালের মতো। দিন তিন-চারেকের মধ্য ডিম ফুটে শূককীট বেরোয়। পায়রাচালির ডিম সাধারনত পাতার খাঁজে দেখা যায়। ডিম ফুটে শূককীট বেরোতে ৩-৪ দিন সময় লাগে।   শূককীট  শূককীট গুলি ডিম ফুটে বেরনোর পর হাল্কা হলদেটে সবুজ রঙের এবং দৈররঘ্যে ০.৫ সেন্টিমিটার হয়। পরে রঙ পরিবর্তন হয়ে গাঢ় সবুজ হয়। এদের সমস্ত শরীরে খুব ছোট ছোট অসংখ্য গুঁটি বা অর্বুদ বর্তমান, তাই এদের দেহটি অসমান। প্রতিটি গুঁটি থেকে একটি করে খুব সূক্ষ্ম এবং ক্ষুদ্র রোঁয়া দেখা যায়।   আহার্য উদ্ভিদ  এই শূককীট Cassia ও তাদের সমগোত্রীয় কিছু গাছের পাতা যেমন- কালকাসুন্দা (Cassia sophera)Gaden S. Robinson, Phillip R. Ackery, Ian J. Kitching, George W. Beccaloni and Luis M. Hernández. HOSTS - a Database of the World's Lepidopteran Hostplants  , সোনালু (Cassia fistula), কাষোদ (Cassia siamea), চাকুন্দে (Cassia tora) এছাড়া পলাশ (Butea monosperma), কাঠমূলী (Bauhinia racemosa) ইত্যাদির রসালো অংশ আহার করে।   মূককীট  মূককীট এর রঙ হলুদাভ সবুজ আবার কখনো কখনো ফ্যাকাশে সবুজও হয়। এদের একটু চ্যাপ্টা গড়ন হয়।   জীবনচক্র    তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত পিয়েরিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৭৭৫-এ বর্ণিত প্রজাপতি বিষয়শ্রেণী:সিঙ্গাপুরের প্রজাপতি বিষয়শ্রেণী:মালয়েশিয়ার প্রজাপতি
alt=মোইসানাইট|থাম্ব|মোইসানাইট - Moissanite '''মোইসানাইট''' হলো বিশ্বজুড়ে ডায়মন্ডের শ্রেষ্ঠ প্রতিদ্বন্দ্বী। মোইসানাইট একটি রত্ন যা গহনা তৈরিতে বহুল ব্যবহৃত হয়। বর্ণহীন এ রত্নটি হল সিলিকন কার্বাইড এবং এর বিভিন্ন স্ফটিক পলিমর্ফ থেকে সৃষ্ট। হীরাকে আদর্শ ধরে তৈরি করা খনিজের কাঠিন্য পরিমাপ করার মোহ স্কেলের ১-১০এ অনুযায়ী মোইসানাইটের কাঠিন্য ৯.২৫-৯.৫০। এটির রাসায়নিক সূত্র SiC, এটি একটি বিরল খনিজ। 1893 সালে ফরাসি রসায়নবিদ হেনরি মোইসান দ্বারা আবিষ্কৃত হয়। এর কঠোরতা, অপটিক্যাল বৈশিষ্ট্য এবং তাপ পরিবাহিতা কারণে বাণিজ্যিক এবং বিভিন্ন শিল্পের জন্য দরকারী।   ইতিহাস  1893 সালে নোবেল পুরস্কার বিজয়ী ফরাসি বিজ্ঞানী হেনরি মৈসাইনের (Henri Moissan) দ্বারা অ্যারিজোনায় প্রথম মোইসানাইট (Moissanite) আবিষ্কৃত হয়। তিনি একটি উল্কাপিণ্ডের গর্তের ভিতরে একটি সদৃশ্য হীরার নমুনা খুঁজে পান। তিনি প্রাথমিকভাবে ভেবেছিলেন যে তিনি একটি হীরা খুঁজে পেয়েছেন, তখন তিনি তার নমুনাটি ল্যাবে/ পরীক্ষাগারে  নিয়ে গিয়ে আবিষ্কার করলেন যে এটি সিলিকন কার্বাইড (SiC)। এভাবেই মোইসানাইটের জন্ম হয়।  মৈসাইনের মৃত্যুর পর তার সম্মানে, সিলিকন কার্বাইডের খনিজ রূপের নামকরণ করা হয়েছিল মোইসানাইট।    ভূতাত্ত্বিক  মোইসানাইট একটি বিরল খনিজ। প্রাকৃতিক SiC অবিশ্বাস্যভাবে বিরল। সুতরাং যে রত্ন পাথরগুলো পাওয়া যায় সেগুলো পরীক্ষাগারে তৈরি করা হয়। বহু বছর পরীক্ষণ এবং ত্রুটির পর, মোইসান দ্বারা আবিষ্কৃত কণা সফলভাবে সংশ্লেষিত হয়েছিল যা এখন বিশ্বের সবচেয়ে আশ্চর্যজনক রত্নপাথরগুলির মধ্যে একটি।   উল্কাপিন্ড  মুর্চিসন উল্কাপিন্ডে পাওয়া সিলিকন কার্বাইড শস্য-বিশ্লেষণে কার্বন এবং সিলিকনের অস্বাভাবিক আইসোটোপিক অনুপাত প্রকাশিত হয়েছে, যা সৌরজগতের বাইরে থেকে একটি বহির্জাগতিক উৎস নির্দেশ করে।   বৈশিষ্ট্য  স্ফটিক কাঠামোটি হীরার মতো শক্তিশালী সমযোজী বন্ধনে আবদ্ধ যা 52.1 গিগাপাস্কেল পর্যন্ত উচ্চ চাপ সহ্য করতে মইসানাইটকে ক্ষমতা দান করে। হীরাকে আদর্শ ধরে তৈরি করা খনিজের কাঠিন্য পরিমাপ করার মোহ স্কেলের ১-১০এ অনুযায়ী মোইসানাইটের কাঠিন্য ৯.২৫-৯.৫০।    মূল্যমান নিরূপণ   মোইসানাইটের মূল্য কেমন হবে তা মূলত চারটি বিষয়ের উপর নির্ভর করে।    রং   আকৃতি কেমন   কতটা স্বচ্ছ প্রকৃতির এবং  কত ক্যারেট ওজনের।  ১ ক্যারেট = ০.২ গ্রাম বা ২০০ মিলিগ্রাম।   রং সমূহ:  মোইসানাইটের  জন্য উপলব্ধ রঙটি D থেকে শুরু হয় এবং Z এ শেষ হয়। এখানে D বর্ণহীন এবং এটি ধীরে ধীরে Z এর দিকে ঘোলাটে হয়ে থাকে।  বিষয়শ্রেণী:রত্নপাথর বিষয়শ্রেণী:সিলিকন যৌগ
অনন্তকুমার চক্রবর্তী ওরফে ভোলাদা (এপ্রিল ১৫, ১৯০১ – জুন ৫, ১৯৭৯) একজন ভারতের স্বাধীনতা আন্দোলনের স্বাধীনতা সংগ্রামী ছিলেন।   প্রাথমিক জীবন  অনন্তকুমার চক্রবর্তী বর্তমানে বাংলাদেশের বরিশাল জেলার বাবুগঞ্জ উপজেলার রাকুদিয়া গ্রামে এক বাঙালি হিন্দু মধ্যবিত্ত পরিবারে জন্মগ্রহণ করেন। তাঁর পিতা চন্দ্রমণি দেবশর্মণ ছিলেন। তাঁর রাজনৈতিক জীবন শুরু হয়েছিল ১৪ বছর বয়সে বরিশাল শঙ্কর মঠ ও যুগান্তর দলের মাধ্যমে। আন্দামান জেলে বন্দী ছিলেন। ১৯৩৮ খ্রীষ্টাব্দে মুক্তির পরে সক্রিয় রাজনীতি থেকে সরে আসেন।   কর্ম জীবন  প্রথমে দৌলতপুর সত্যাশ্রমে ও পরে কলকাতার কিছুদিন বিপ্লবী কর্মকাণ্ড করেন। ক্রমে দক্ষিণেশ্বর বিপ্লবীগোষ্ঠীর সঙ্গে তাঁর পরিচয় হয়। ১৯২৫ সালে দক্ষিণেশ্বর ষড়যন্ত্র মামলায় গেপ্তার হয়ে ৫ বছর সশ্রম কারাদণ্ডে দণ্ডিত হয়। ১৯২৬ সালে জেলের মধ্যে পুলিশ সুপারিনটেন্ডেন্ট ভূপেন চ্যাটার্জি নিহত হলে সেই কেসএ তাঁর শাস্তি হয় ১০ বছরের জন্য দ্বীপান্তর। এই সূত্রে তাঁর বর্মার বিভিন্ন জেলে ৬ বছর ও ১৯৩৩ সাল থেকে ১৯৩৮ সাল পর্যন্ত আন্দামান জেলে কাটে। ১৯৩৮ সালে মুক্তির পরে সক্রিয় রাজনীতি থেকে সরে আসেন।   তথ্যসূত্র   বিষয়শ্রেণী:১৯০১-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৭৯-এ মৃত্যু বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:বাংলাদেশী বিপ্লবী বিষয়শ্রেণী:বরিশাল জেলার সক্রিয়কর্মী বিষয়শ্রেণী:ভারতীয় বিপ্লবী বিষয়শ্রেণী:বাবুগঞ্জ উপজেলার ব্যক্তি বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:যুগান্তর দল
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত রেখে দেয়া হল।  মেরাজ (আলাপ) ১১:৩৬, ২১ জুলাই ২০২১ (ইউটিসি) ম্যাডিসন পার্কার   – (অপসারণের প্রস্তাবনা দেখুনলগ দেখুন) () পর্নোগ্রাফি বিষয়ক প্রবন্ধ ↠Tanbirzx (✉) ১৪:৫৫, ১৮ জুলাই ২০২১ (ইউটিসি)  @Tanbirzx: দয়া করে পরিষ্কার করুন। "পর্নোগ্রাফি বিষয়ক প্রবন্ধ" কোন গ্রহণযোগ্য প্রস্তাবনা নয়। কেননা এটি একটি মুক্ত বিশ্বকোষ, এখানে যেকোন ধরনের যেকোন বিষয় নিয়ে নিবন্ধ থাকতে পারে। উইকিপিডিয়া:সেন্সরকৃত নয়। রুশ উইকিতে তথ্য ও তথ্যসূত্র আছে কিন্তু সমস্যা হল আমি রুশ ভাষা জানি না, কেউ জানলে তা এনে যোগ করতে পারেন। -- আফতাবুজ্জামান (আলাপ) ১৬:০৬, ১৮ জুলাই ২০২১ (ইউটিসি) দ্রুত রেখে দেয়া হোক। bgwiki অনুসারে ব্যক্তি একাধিক আন্তর্জাতিক পুরস্কার বিজয়ী। WP:ANYBIO তে উত্তীর্ণ। — ইয়াহিয়া (আলাপ • অবদান) - ১৬:১৪, ১৮ জুলাই ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ড্যানিয়েল ক্লাউডিন ওর্তেগা গার্সিয়া-ক্রফোর্ড  (জন্ম ২৪ সেপ্টেম্বর, ১৯৯২), পেশাগতভাবে কোলিন গার্সিয়া নামে পরিচিত, একজন ফিলিপিনা অভিনেত্রী, হোস্ট এবং মডেল। গার্সিয়া তার কর্মজীবন শুরু করেছিলেন, শিশু এবং কিশোর বয়সে বেশ কয়েকটি বিজ্ঞাপনে উপস্থিত হয়েছিলেন। তিনি অবশেষে স্টার ম্যাজিকের সাথে চুক্তি স্বাক্ষর করেন, যেখানে তিনি এবিএস-সিবিএন দ্বারা নির্মিত বেশ কয়েকটি টেলিভিশন ধারাবাহিক এবং চলচ্চিত্রে অভিনয় করেছেন। ২০১২ থেকে ২০১৬ পর্যন্ত, তিনি চ্যানেলের মধ্যাহ্নকালীন বৈচিত্র্যপূর্ণ অনুষ্ঠান ইটস শোটাইম সহ-হোস্ট করেছিলেন, যেটি তিনি শুধুমাত্র তার অভিনয় ক্যারিয়ারে ফোকাস করার জন্য ছেড়ে দিয়েছিলেন। গার্সিয়ার প্রধান ভূমিকাগুলির মধ্যে রয়েছে এক্স উইথ বেনিফিটস (২০১৫), লাভ মি টুমরো (২০১৬), এবং সিন আইল্যান্ড (২০১৮), পাশাপাশি টেলিসিরিজ প্যাসিওন ডি আমোর (২০১৫-১৬) এবং ইকাও ল্যাং অ্যাং আইবিগিন (২০১৭-১৮) -এর চলচ্চিত্রগুলি। .   তথ্যসূত্র    বহিঃসংযোগ     বিষয়শ্রেণী:২১শ শতাব্দীর ফিলিপিনো অভিনেত্রী বিষয়শ্রেণী:ফিলিপিনো নারী মডেল বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:ফিলিপিনো টেলিভিশন অভিনেত্রী বিষয়শ্রেণী:ফিলিপিনো চলচ্চিত্র অভিনেত্রী
মিকাত ইয়ালামলাম () পাঁচটি মিকাতের মধ্যে অন্যতম একটি যা নবী মুহাম্মদ হজ্বের উদ্দেশ্যে মক্কা প্রবেশ করতে ইহরাম বাঁধার জন্যে নির্দিষ্ট করে দিয়েছেন। এটি মক্কা দক্ষিণে অবস্থিত সমস্ত অঞ্চল থেকে আসা সমস্ত হজ্বযাত্রীদের জন্য নির্ধারিত মীকাত।  মিকাত ইয়ালামলাম বর্তমানে সৌদি আরবের মক্কা প্রদেশের একটি মসজিদ। এটি মক্কার  দক্ষিণ পশ্চিমে এবং আল লিথে  উত্তরে অবস্থিত।  মিকাত ইয়ালামলাম ঐতিহাসিকভাবে ওয়াদি ইয়ালামলামের প্রাণকেন্দ্র। বর্তমান অবস্থান সৌদি সরকারের তৈরি রেড সাগর উপকূলীয় রাস্তার (ন্যাশনাল রোড নং ৫) এর কাছাকাছি, যা সায়া ( নামে পরিচিত।   আরও দেখুন    মিকাত  হজ  ওমরাহ   তথ্যসূত্র   বিষয়শ্রেণী:হজ্জ বিষয়শ্রেণী:লোহিত সাগর বিষয়শ্রেণী:সৌদি আরবের ভূগোল বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:মক্কা প্রদেশের জনবহুল স্থান বিষয়শ্রেণী:সৌদি আরবে ইসলাম বিষয়শ্রেণী:ইসলামের পবিত্র স্থান
দি আলেক্‌জান্ড্রিয়া কোয়ার্টেট () ব্রিটিশ লেখক লরেন্স ডুরেল-এর লেখা একটি ইংরেজি উপন্যাস চতুষ্টয়। উপন্যাস চারটি ১৯৫৭ থেকে ১৯৬০ সালের মধ্যে প্রকাশিত হয়। এগুলি সমালোচকদের কাছে ও বাণিজ্যিকভাবে---উভয় ক্ষেত্রেই সফল হয়েছিল। বইগুলিতে দ্বিতীয় বিশ্বযুদ্ধের আগে ও চলাকালে মিশরের আলেকজান্দ্রিয়াতে ঘটে যাওয়া কিছু ঘটনা ও সেগুলিতে অংশ নেওয়া চরিত্রদের একটি কাহিনী বর্ণিত হয়েছে।  উপন্যাস চারটি হল:  জাস্টিন (১৯৫৭)  বালথাজার (১৯৫৮)  মাউন্টঅলিভ (১৯৫৮)  ক্লেয়া (১৯৬০)  বালথাজার-এর উপক্রমণিকাতে ডুরেল উল্লেখ করেন যে উপন্যাস চারটিতে আধুনিক প্রেমকে উপজীব্য করে আপেক্ষিকতা, অবিচ্ছিন্নতা এবং কর্তা-কর্ম সম্পর্ক উদ্ঘাটনের চেষ্টা করা হয়েছে। pp. 26–27. এগুলিতে একই ঘটনাধারা একাধিক মানুষের বিভিন্ন দৃষ্টিভঙ্গি থেকে বর্ণনা করা হয়েছে।   তথ্যসূত্র   বিষয়শ্রেণী:ইংরেজি উপন্যাস বিষয়শ্রেণী:মডার্ন লাইব্রেরি প্রণীত বিংশ শতাব্দীর শ্রেষ্ঠ ১০০টি ইংরেজি উপন্যাস বিষয়শ্রেণী:ফেবার অ্যান্ড ফেবারের বই
thumb|প্রেসিডেন্ট ডোয়াইট্‌ আইজেনহাওয়ার ডোয়াইট্‌ ডি. আইজেনহাওয়ার (Dwight D. Eisenhower) (অক্টোবর ১৪, ১৮৯০ – মার্চ ২৮, ১৯৬৯) মার্কিন যুক্তরাষ্ট্রের ৩৪তম রাষ্ট্রপতি। তিনি ১৯৫৩ থেকে ১৯৬১ সাল পর্যন্ত রাষ্ট্রপতির দায়িত্ব পালন করেন। দ্বিতীয় বিশ্বযুদ্ধের সময় তিনি মার্কিন সেনাবাহিনীর একজন পাঁচ তারকাবিশিষ্ট জেনারেল ছিলেন। ইউরোপে মিত্র সেনাবাহিনীর ত্বরিত শক্তিবাহিনীর সর্বাধিনায়ক (Supreme Commander) হিসেবে দায়িত্ব পালন করেন। ১৯৫১ সালে তিনি ন্যাটোর প্রথম সর্বাধিনায়ক নির্বাচিত হন। তিনি ১৯৫২ সালে রিপাবলিকান পার্টির মনোনীত প্রার্থী হিসেবে "সাম্যবাদ, কোরিয়া ও দুর্নীতি"-র বিরুদ্ধে প্রচারণা চালান এবং বিপুল ভোটে নির্বাচিত হন। ঠান্ডা যুদ্ধে সোভিয়েত প্রজাতন্ত্রের উপর চাপ বৃদ্ধি করা ও কেন্দ্রীয় সরকারের বাজেট ঘাটতি কমানো ছিল তার প্রশাসনের মূল দুই লক্ষ্য।   তথ্যসূত্র    বহিঃসংযোগ   বিষয়শ্রেণী:১৮৯০-এ জন্ম বিষয়শ্রেণী:১৯৬৯-এ মৃত্যু বিষয়শ্রেণী:মার্কিন যুক্তরাষ্ট্রের রাষ্ট্রপতি বিষয়শ্রেণী:স্নায়ুযুদ্ধের নেতা বিষয়শ্রেণী:স্নায়ুযুদ্ধের ব্যক্তি বিষয়শ্রেণী:লিজিওন অব মেরিট প্রাপক বিষয়শ্রেণী:টাইম সাময়িকীর বর্ষসেরা ব্যক্তি বিষয়শ্রেণী:মার্কিন যুক্তরাষ্ট্রের ২০শ শতাব্দীর রাষ্ট্রপতি বিষয়শ্রেণী:রিপাবলিকান পার্টি (মার্কিন যুক্তরাষ্ট্রের) মনোনীত রাষ্ট্রপতি প্রার্থী বিষয়শ্রেণী:নিউ ইয়র্কের (অঙ্গরাজ্য) রিপাবলিকান
খন্দকার আসাদুজ্জামান (২২ অক্টোবর ১৯৩৫-২৫ এপ্রিল ২০২০) বাংলাদেশের টাঙ্গাইল জেলার রাজনীতিবিদ, মুক্তিযোদ্ধের সংগঠক ও টাঙ্গাইল-২ (গোপালপুর-ভূঞাপুর) আসনের সাবেক সংসদ সদস্য।  জন্ম ও শিক্ষাজীবন খন্দকার আসাদুজ্জামান ২২ অক্টোবর ১৯৩৫ সালে টাঙ্গাইল জেলায় গোপালপুর উপজেলার নারুচিতে জন্মগ্রহণ করেন। তিনি বিন্দুবাসিনী সরকারি বালক উচ্চ বিদ্যালয় থেকে ম্যাট্রিক পাশ করেন। তিনি বিএ (অনার্স) সহ এমএ পাশ। তার দুই ছেলে খঃশহীদুরজ্জামান বাবুল ও খঃ মশিউজ্জামান রোমেল ও এক মেয়ে একাদশ জাতীয় সংসদের সংরক্ষিত নারী আসনের সংসদ সদস্য অপরাজিতা হক।  রাজনৈতিক ও  কর্মজীবন খন্দকার আসাদুজ্জামান মুক্তিযোদ্ধের সংগঠক ছিলেন। স্বাধীনতার পূর্বে তিনি রাজশাহীর জেলা প্রশাসক ছিলেন। ৫ জানুয়ারী ১৯৭১ সালে তিনি পূর্বপাকিস্তান প্রাদেশিক সরকারের অর্থবিভাগের যুগ্মসচিব হিসেবে নিয়োগ পান। মুজিবনগর সরকারের অর্থ সচিব ছিলেন তিনি। তিনি ছিলেন বাংলাদেশ সরকারের প্রথম অর্থ সচিব।  তিনি প্রধানমন্ত্রী শেখ হাসিনার সাবেক উপদেষ্টা ও বঙ্গবন্ধু শিশুকিশোর পরিষদের সাবেক সভাপতি।  তিনি টাঙ্গাইল-২ (গোপালপুর-ভূঞাপুর) আসন থেকে ১৯৯৬ সালের জুন মাসের সপ্তম জাতীয় সংসদ নির্বাচন, ২০০৮ সালের নবম জাতীয় সংসদ নির্বাচন এবং ২০১৪ সালে দশম জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। ২০০১ সালের অষ্টম জাতীয় সংসদ নির্বাচনে তিনি পরাজিত হয়ে ছিলেন।  বিতর্ক যমুনা নদী থেকে অবৈধভাবে বালি সংগ্রহের অভিযোগে দৈনিক আমার দেশ পত্রিকায় আসাদুজ্জামানের ছেলেকে অভিযুক্ত করা হয়েছিলো।   মৃত্যু  খন্দকার আসাদুজ্জামান ২৫ এপ্রিল ২০২০ হৃদরোগে আক্রান্ত হয়ে মৃত্যুবরণ করেন।  তথ্যসূত্র  বিষয়শ্রেণী:১৯৩৫-এ জন্ম বিষয়শ্রেণী:২০২০-এ মৃত্যু বিষয়শ্রেণী:বাংলাদেশের সাবেক সচিব বিষয়শ্রেণী:টাঙ্গাইল জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:টাঙ্গাইল জেলার ব্যক্তি
সং থ্রাশ (Turdus philomelos) হলো একটি থ্রাশ জাতীয় পাখি, যাদেরকে ইউরেশিয়ার অধিকাংশ অঞ্চলে দেখা যায় । এর শরীরের উর্দ্ধাংশ বাদামী রঙের ও নিম্নাংশ ক্রীম রঙের । এর তিনটি উপপ্রজাতির সন্ধান পাওয়া গেছে । এই পাখির ডাক এতই সুরেলা যা বিভিন্ন কবিতায় এর কথা উল্লেখ করা হয়েছে । শ্রেনীবিন্যাস নাম জার্মান পক্ষীবিদ ক্রিশ্চিয়ান লুডউইগ ব্রিহম ১৮৩১ সালে সং থ্রাশ পাখি সম্পর্কে বর্ণনা করেন । এর আসল বৈজ্ঞানিক নাম Turdus philomelos  ।  প্রকারভেদ বর্ণনা তথ্যসূত্র  বহিসূত্র   RSPB species page  BBC species page   Birds of Britain species page   Garden Birds species page  Recording of song  Song Thrush videos, photos & sounds on the Internet Bird Collection  Ageing and sexing (PDF; 1.7 MB) by Javier Blasco-Zumeta & Gerd-Michael Heinze  Feathers of Song Thrush (Turdus philomelos)   বিষয়শ্রেণী:১৮৩১-এ বর্ণিত পাখি বিষয়শ্রেণী:ইউরোপের পাখি
জেমস মার্টিন (১৮০৭ - ১৮৭৮) একজন ব্রিটিশ লিবারেল পার্টির রাজনীতিবিদ এবং ব্যাংকার ছিলেন।   রাজনৈতিক পেশা  মার্টিন ১৮৫৯ সালের সাধারণ নির্বাচনে টেক্সবারির জন্য লিবারেল এমপি নির্বাচিত হন এবং ১৮৬৫ সাল পর্যন্ত তিনি পরাজিত হন। তিনি ১৮৬৬ সালে একটি উপ-নির্বাচনে আসনটির জন্য আবার দাঁড়ান, কিন্তু ব্যর্থ হন।  তিনি এক সময়ে হেয়ারফোর্ডশায়ারের ডেপুটি লেফটেন্যান্টও ছিলেন।   তথ্যসূত্র   বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:চার্টারহাউস স্কুলে শিক্ষিত ব্যক্তি বিষয়শ্রেণী:১৮৭৮-এ মৃত্যু বিষয়শ্রেণী:১৮০৭-এ জন্ম বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫
right|thumb|হাওয়াই অঙ্গরাজ্যের মায়্যু দ্বীপে অবস্থিত লাও থিয়েটারের একটি বক্স অফিস বক্স অফিস বা টিকেট ঘর বলতে মূলত একটি স্থানকে নির্দেশ করে যেখানে দর্শক বা জনসাধারণের কাছে কোন আয়োজন বা প্রদর্শনীর প্রবেশাধিকারের অনুমতিপত্র বা টিকেট বিক্রি করা হয়ে থাকে। সাধারণত থিয়েটার মালিকপক্ষ অথবা লগ্নিকারীরা প্রাচীরের অভ্যন্তরে অবস্থান করে একটি সরু ফটক বা গর্তের মাধ্যমে টিকেটসংক্রান্ত লেনদেন সম্পন্ন করে থাকে।  প্রচলিত অর্থে, চলচ্চিত্রের প্রেক্ষাপটে বক্স অফিস কথাটি মূলত কোন থিয়েটার অথবা চলচ্চিত্রের ব্যবসায়ের পরিমাণকে নির্দেশ করে থাকে, যেখানে কোন প্রযোজনা যে পরিমাণ অর্থ আয় করতে সক্ষম হয় তার উপর ভিত্তি করে সংশ্লিষ্ট চলচ্চিত্রটি "বক্স অফিস হিট" এবং "বক্স অফিস ফ্লপ" বাক্যাংশের মাধ্যমে ব্যবসায়িকভাবে সফল অথবা বিফল কিনা তা নির্ণয় করা যায়।Answers.com   প্রয়োগ  চলচ্চিত্র শিল্পে বক্স অফিস এর মাধ্যমে একটি চলচ্চিত্র কি পরিমাণ ব্যবসা করেছে তার পরিমাপ করা হয় মোট টিকিট বিক্রির পরিমাণ অথবা টিকিট বিক্রির মাধ্যমে প্রাপ্ত সমুদয় অর্থের ভিত্তিতে। বক্স অফিস ব্যবসার পরিমাণ নির্ণয় অত্যন্ত গুরুত্বপূর্ণ কেননা এর সাহায্যে চলচ্চিত্রটির প্রতি দর্শকদের আগ্রহ সৃষ্টি হয়। তবে চলচ্চিত্র শিল্পে বক্স অফিসের আলোচনার আড়ালে চলচ্চিত্রটির নান্দনিকতার আলোচনা হারিয়ে যায় বলে মনে করে অনেকে। সারা বিশ্বে "বক্স অফিস", "বক্স অফিস ইন্ডিয়া", "শোবিজডাটা", বক্স অফিস মোজো এর মত ওয়েবসাইটসমূহ বিশ্বব্যাপী চলচ্চিত্র বক্স অফিস রাজস্বের হিসাব প্রকাশ করে থাকে।   TWG এখানে মোট বৈশ্বিক বক্স অফিস গ্রস এবং  PB উৎপাদন বাজেটকে নির্দেশ করে থাকে।   ব্যুৎপত্তি   বক্স অফিস শব্দটি প্রথম ব্যবহৃত হয় ১৭৮৬ সালেbox office  in the Online Etymology Dictionary, Douglas Harper, 2001 সম্ভবত এর দ্বারা থিয়েটারে বক্স বিক্রির পরিমাণ (ব্যক্তিগত আসন এলাকা) বুঝানো হত।William and Mary Morris, Morris Dictionary of Word and Phrase Origins, HarperCollins, New York, 1977, 1988 ১৯০৪ সালে প্রথম "মোট বিক্রয়" ধারণা শব্দটির সাথে যুক্ত হয়।   তথ্যসূত্র    বহিঃসংযোগ   বিষয়শ্রেণী:চলচ্চিত্র ও ভিডিও পরিভাষা বিষয়শ্রেণী:টিকিট বিষয়শ্রেণী:চলচ্চিত্র বক্স অফিস বিষয়শ্রেণী:পর্যায় পরিভাষা
রেনাতো পালমা ভেইগা (জন্ম ২৯ জুলাই ২০০৩) একজন পর্তুগিজ পেশাদার ফুটবলার যিনি প্রিমিয়ার লিগ ক্লাব চেলসির হয়ে খেলেন। প্রধানত একজন লেফট-ব্যাক, তিনি রক্ষণাত্মক মিডফিল্ডার বা সেন্টার-ব্যাক হিসেবেও খেলতে পারেন।  তিনি স্পোর্টিং যুব একাডেমি থেকে উঠে এসেছেন। ২০২৩ সালের আগস্টে সুইস সুপার লিগের দল বাসেলে যোগ দেওয়ার আগে একই বছরের জানুয়ারিতে তাকে বুন্দেসলিগার দল আউগসবুর্গে ধার দেওয়া হয়েছিল। সুইজারল্যান্ডে এক মৌসুমের পর, তিনি ২০২৪ সালের জুলাইয়ে প্রিমিয়ার লিগের দল চেলসিতে যোগ দেন।  ভেইগা একজন প্রাক্তন পর্তুগাল যুব আন্তর্জাতিক খেলোয়াড় যিনি বিভিন্ন স্তরে তার দেশের প্রতিনিধিত্ব করছেন। ২০২৪ সালে উয়েফা নেশনস লিগে তার পূর্ণ অভিষেক হয়।   ক্লাব ক্যারিয়ার   চেলসি  ১২ জুলাই ২০২৪-এ, ভেইগা প্রিমিয়ার লিগ ক্লাব চেলসির সাথে আরও এক বছরের সুযোগসহ সাত বছরের চুক্তি স্বাক্ষর করেন। ফি ১৪ মিলিয়ন ইউরো বলে জানা গেছে। ১৮ আগস্ট, তিনি ক্লাবের হয়ে অভিষেক করেন, বদলি হিসেবে, লিগে ম্যানচেস্টার সিটির বিপক্ষে ২-০ হারে।   আন্তর্জাতিক ক্যারিয়ার  ২০২৪ সালের সেপ্টেম্বরে ক্রোয়েশিয়া এবং স্কটল্যান্ডের বিপক্ষে নেশনস লিগের খেলার জন্য তাকে প্রথমবারের মতো সিনিয়র পর্তুগাল জাতীয় দলে ডাকা হয়   তথ্যসূত্র   বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:সুইস সুপার লিগের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:ফুটবল ক্লাব আউগসবুর্গের খেলোয়াড় বিষয়শ্রেণী:স্পোর্টিং সিপি বি-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:জীবিত ব্যক্তি বিষয়শ্রেণী:২০০৩-এ জন্ম বিষয়শ্রেণী:উয়েফা কনফারেন্স লিগ বিজয়ী খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:পর্তুগিজ পুরুষ ফুটবলার বিষয়শ্রেণী:পর্তুগিজ প্রবাসী পুরুষ ফুটবলার